
Изх. № 61-00-18/14.01.2020 г.
ДО
ОБЩИНСКИ СЪВЕТ

ЗЛАТОГРАД
ИНФОРМАЦИЯ
От Мирослав Митков Янчев – Кмет на Община Златоград

Относно: Анкетни карти за изпълнение на поставени, по време на приемните дни на Кмета на Община Златоград, проблеми на жителите на общината.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл.111, ал.2 от Правилника за организацията и дейността на Общински съвет Златоград, неговите комисии и взаимодействието му с Общинска администрация, ви представям информация по регистъра на анкетни карти за изпълнение на поставените, по време на приемните дни, проблеми на жители на Община Златоград.

За изминалото второ шестмесечие на 2019 г. са проведени дванадесет приемни дни на Кмета на Община Златоград, от които три в месец юли, три в месец август, един в месец септември, нула в месец октомври, два в месец ноември и три в месец декември. Седемдесет и двама са приетите жители на общината, които са поставили проблеми, свързани основно със строителство и благоустрояване, имотни спорове, съдействие за намиране на работа, лични въпроси, както следва:
· Строителство и благоустрояване – 26
· Имотни въпроси – 12
· Съдействие за намиране на работа – 17
· Финансови въпроси – 2
· Лични въпроси – 12
· Спортни дейности – 1

· Гробищен парк Златоград – 2
На 39 граждани веднага е дадена консултация, свързана с поставените от тях проблеми. 33 запитвания са възложени за изпълнение на служители от Общинска администрация Златоград, като на 2 е даден писмен отговор и има съставени констативни протоколи за извършената проверка; 12 проблема са в процес на решаване и са свързани с проверки на място, преглед на документация, извършване на трасиране на улици, проектиране; 11 са решени. 17 лица са поискали съдействие за намиране на работа, отговарят на общите изисквания за работа по програми и мерки за заетост от Дирекция „Бюро по труда”. На седем лица е осигурена заетост, едно лице е отказало предложената му възможност за реализация, а за останалите се търсят алтернативи за ангажирането им. 
С уважение,
МИРОСЛАВ ЯНЧЕВ   
Кмет на Община Златоград

Изготвил:

Маргарита Пехливанова
Техн. сътрудник на кмет, той и ВО
Съгласували:

Ирина Иванова

Директор на дирекция ИР, ОП, СД и ВО
Асен Черешаров
Юрисконсулт, ПИ и ЛЗЛД

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

